Diari Oficial de la Generalitat Valenciana


Sumari del DOGV 5763, del 15-05-2008 (2008/4860)

Informació pública de l'aprovació del Projecte de Xarxa de Distribució d'Aigua Potable per a la Urbanització Valle del Sol, termes municipals d'Alacant i Mutxamel.
-------------------------------------------------------------------------------------------------------------------------------------------------------------------

### Dades del document

Número de DOGV
:   5763

Data del DOGV
:   15-05-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/4860


Data del document
:   10-04-2008

Organisme emissor
:   Ajuntament d'Alacant

Tipus de document
:   Informació Pública

Descriptors 

:   * Alacant
    * administració local
    * pla d'urbanisme

Informació pública de l'aprovació del Projecte de Xarxa de Distribució d'Aigua Potable per a la Urbanització Valle del Sol, termes municipals d'Alacant i Mutxamel. [2008/4860]  
La Junta de Govern Local, en la sessió celebrada el dia 31 de març de 2008, va adoptar, entre altres, l'acord següent:   
«9. Aprovació del Projecte de Xarxa de Distribució d'Aigua Potable per a la Urbanització Valle del Sol. Termes municipals d'Alacant i Mutxamel.  
Havent-ne informat de l'expedient tramitat en relació amb l'epígraf que precedix, els antecedents i raonaments del qual consten, resumits, a continuació.  
Amb data 5 de febrer de 2008, Aigües Municipalitzades d'Alacant, Empresa Mixta, ha presentat el Projecte de Xarxa de Distribució d'Aigua Potable per a la Urbanització Valle del Sol, termes municipals d'Alacant i Mutxamel, en la memòria del qual s'assenyala que té com a objecte "plantejar, dissenyar i valorar la xarxa de distribució d'aigua potable per al proveïment de la urbanització Valle del Sol, d'acord amb els criteris establits pels ajuntaments d'Alacant i Mutxamel, partint del sistema de proveïment que s'està executant en l'actualitat".  
Segons s'indica en l'apartat d'antecedents del projecte, "la urbanització Valle del Sol es troba ubicada als termes municipals d'Alacant i Mutxamel i en l'actualitat no disposa d'un subministrament d'aigua potable amb garantia suficient per al consum humà, davant l'absència d'infraestructures municipals en l'entorn de la urbanització que puguen facilitar este servici". S'afig que "amb motiu del desenvolupament urbanístic del sector J previst en les normes subsidiàries de Mutxamel, s'està executant en l'actualitat el Projecte Impulsió per al Proveïment d'Aigua a Valle del Sol" que a més de proveir les infraestructures hidràuliques necessàries per al desenvolupament del sector J, possibilita com a resultat del seu nou traçat el subministrament a les parcel·les urbanes existents de la urbanització Valle del Sol.  
La part d'esta urbanització situada al terme municipal d'Alacant es troba qualificada pel Pla General en vigor com a sòl urbà destinat a segona residència (SR2). Està constituïda per unes 160 parcel·les, de les quals el 60% aproximadament es troben edificades. Les canonades discorren al llarg dels carrers Estam, Pistil, Montíboli, Fruit, Full, Llavor, Pinyol, Branca, Tija, Flor, Antera i Corol·la.   
Per a poder donar servici des del carrer d'Antera a les parcel·les del carrer de Montíboli, situades a l'altre costat del barranc del Boter, s'ha contemplat l'encreuament de dues canonades sota el llit de l'esmentat barranc, per la qual cosa es requerix l'autorització de la Confederació Hidrogràfica del Xúquer.   
El projecte consta dels documents següents:   
Tom 1:  
Document número 1: memòria i annexos.  
Tom 2:  
Document número 2: plànols.  
Tom 3:  
Document número 3: plec de condicions aigua potable.  
Document número 4: pressupost.  
Document número 5: estudi de seguretat i salut.  
El pressupost global de l'obra projectada fa una suma d'1.703.769,53 euros, impost sobre el valor afegit inclòs. El cost de l'actuació que correspon al terme municipal d'Alacant de 823.283,69 euros, impost sobre el valor afegit inclòs.   
El termini d'execució es fixa en huit mesos, comptadors des de la firma de l'acta de replantejament.   
En relació amb el projecte, el Servici d'Obres i Projectes ha emés un informe, de data 5 de març de 2008, en el qual es posa de manifest que "l'actuació projectada satisfà la demanda d'aigua potable dels veïns de la urbanització de Valle del Sol i garantix el subministrament a les parcel·les residencials d'esta urbanització situades al terme municipal d'Alacant, pel fet que la xarxa projectada estarà connectada a la xarxa d'aigua potable de l'Ajuntament de Mutxamel, per això, no hi ha cap inconvenient pel que fa a l'aprovació tècnica del projecte presentat"; i s'hi afig que "el disseny de la xarxa projectada obliga que la gestió del subministrament d'aigua a les parcel·les dels dos municipis siga realitzada per un únic concessionari (bé, Aigües d'Alacant, EM, o bé, Aquagest Levante). Esta qüestió així com el finançament de les obres no estan previstes al projecte".  
La competència per a adoptar el present acord correspon a la Junta de Govern Local, d'acord amb el que assenyala l'article 127.1, apartat d), de la Llei 7/1985, de 2 d'abril, Reguladora de les Bases del Règim Local, segons la redacció donada per la Llei 57/2003, de 16 de desembre, de Mesures per a la Modernització del Govern Local, i és innecessària l'exposició pública, de conformitat amb el que disposa l'article 155.4 de la Llei 16/2005, de 30 de desembre, de la Generalitat, Urbanística Valenciana.  
Com a conseqüència d'això que s'ha exposat, la Junta de Govern Local adopta els acords següents:   
Primer. Aprovar el Projecte de Xarxa de Distribució d'Aigua Potable per a la Urbanització Valle del Sol, termes municipals d'Alacant i Mutxamel, redactat per Aigües Municipalitzades d'Alacant (Empresa Mixta).  
Segon. Inserir un edicte amb el contingut de l'acord aprovatori en el Butlletí Oficial de la Província d'Alacant i en el Diari Oficial de la Comunitat Valenciana».  
Es publica perquè se'n prenga coneixement, segons el que disposa l'article 152 de la Llei 16/2005, de 30 de desembre, de la Generalitat, Urbanística Valenciana, i s'advertix que contra l'acte a què es fa referència, que posa fi a la via administrativa, i davant l'òrgan que el va dictar, s'hi pot interposar, a través d'escrit adreçat a l'Ajuntament, en el termini d'un mes i amb caràcter potestatiu, el recurs de reposició, previ al contenciós administratiu, o este directament, davant el Jutjat Contenciós Administratiu d'Alacant, en el termini de dos mesos, comptadors -ambdós terminis- a partir de l'endemà de la publicació d'este edicte en el Butlletí Oficial de la Província d'Alacant.   
Alacant, 10 d'abril de 2008.- L'alcalde, p. d. la regidora d'Urbanisme: Sonia Castedo Ramos. El regidor secretari: Andrés Llorens Fuster.